PATVIRTINTA

Šilalės rajono savivaldybės administracijos

direktoriaus 2022 m. kovo 21 d. įsakymu

Nr. DĮV-210

**ŠILALĖS RAJONO SAVIVALDYBĖS ADMINISTRACIJOS DIDKIEMIO SENIŪNIJOS**

**2022 METŲ VEIKLOS PLANAS**

**Planas parengtas 2022 biudžetinių metų laikotarpiui**

**BENDROJI DALIS**

Veiklos aplinka – Šilalės rajono savivaldybės administracijos Didkiemio seniūnijos teritorija. Didkiemio seniūnijos plotas – 3848 ha**.** Gyventojų skaičius pagal 2022 metų sausio 1 dienos duomenis yra 265. Seniūnijos centras yra Didkiemio gyvenvietė, kurioje gyvena apie 200 gyventojų. Seniūnijai priklauso šie kaimai: Didkiemis, Vartulėnai, Pažiuržmotis, Laumenai. Seniūnijoje yra biblioteka, laisvalaikio salė, Lietuvos ūkininkių draugijos Šilalės skyriaus Didkiemio grupė, Didkiemio kaimo bendruomenė. Seniūnijos teritorija yra suskirstyta į dvi seniūnaitijas: Didkiemio ir Laumenų.

Seniūnija vykdo asmenų gyvenamosios vietos deklaravimo, viešojo administravimo funkciją ir socialinį darbą su asmenimis, šeimomis, priklausančiomis socialinės rizikos grupei. Atlieka notarinius veiksmus, numatytus Lietuvos Respublikos notariato įstatyme. Seniūnijos administracijoje dirba 1 valstybės tarnautojas (seniūnas), 3 darbuotojai, dirbantys pagal darbo sutartis, darbininkas (1 etatas), kapinių prižiūrėtojas (0,5 etato). Seniūnija prižiūri 1297 m šaligatvių, 330 m² automobilių stovėjimo aikštelių, 8,76 km vietinės reikšmės viešųjų kelių, 2,54 km gatvių bei 10,26 km vietinės reikšmės vidaus kelių.

Seniūnijai priskirtos funkcijos įgyvendinamos Šilalės rajono savivaldybės biudžeto lėšomis, valstybės biudžeto lėšomis, ES struktūrinių fondų lėšomis ir kitais ištekliais.

**VEIKLOS TIKSLAI**

Didkiemio seniūnija š. m. vykdo šias veiklos programas:

1. Savivaldybės funkcijų įgyvendinimo ir valdymo tobulinimo programa – užtikrinti visų seniūnijai priskirtų programų įgyvendinimo organizavimą – administravimą ir kontrolę, tikslu gerinti gyventojų aptarnavimą, infrastruktūros funkcionavimą ir plėtrą.

2. Valstybinių (perduotų savivaldybėms) funkcijų vykdymo programa – palengvinti (supaprastinti) gyventojų gyvenamosios vietos deklaravimą, finansiškai paremti ir kontroliuoti soc. rizikos šeimų elgseną ir padėti suformuoti šeimos ūkinės finansinės veiklos planavimo įgūdžius, laikinai darbo neturinčių asmenų užimtumo rėmimas – bedarbystės problemos dalinis sprendimas.

3. Komunalinio ūkio ir turto programa – užtikrinti infrastruktūros funkcionavimą ir plėtrą, aplinkos priežiūrą ir jos funkcionavimo tobulinimą, kurti subalansuotą inžinerinę aplinką ir aplinkos saugą.

4. Kultūros ugdymo ir etnokultūros puoselėjimo programa – Išsaugoti ir populiarinti regiono kultūros paveldą ir tradicijas, skatinti visuomenės dalyvavimą kultūroje, didinti kultūros ir viešosios informacijos prieinamumą

5. Kūno kultūros ir sporto programa –populiarinti sportą tarp gyventojų, dalyvauti seniūnijų sporto varžybose ir stovyklų organizavime.

6. Kelių priežiūros ir plėtros programa – užtikrinti gatvių (kelių) tinklo funkcionavimą, modernizavimą, plėtrą.

**SAVIVALDYBĖS FUNKCIJŲ ĮGYVENDINIMO IR VALDYMO TOBULINIMO PROGRAMA**

 Seniūnijos funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo. Vykdant šį tikslą, didinamas finansų politikos efektyvumas, optimizuojamas savivaldybės turto valdymas, nedarbo mažinimo priemonės, planuojama ir organizuojama seniūnijos pastatų remontas ir priežiūra, vykdoma savivaldybės politika, kultūros, švietimo, sporto, sveikatos ir socialinės apsaugos, gamtos apsaugos, vaiko teisių srityse, užtikrinamas civilinės saugos organizavimas.

Seniūnijos seniūnas atlieka seniūnijos vidaus administravimą, administruoja seniūnijai skirtus asignavimus, atlieka notarinius veiksmus, išduoda gyventojams pažymas apie šeimos sudėtį, vertina atskirų asmenų gyvenimo sąlygas, teikia siūlymus dėl socialinės paramos reikalingumo, vykdo gyventojų užimtumo programą, organizuoja visuomenei naudingus darbus, bendrojo naudojimo teritorijų, gatvių, šaligatvių valymą ir priežiūrą, kapinių, želdinių priežiūrą, prižiūri prekybą viešose vietose, teikia pasiūlymus dėl kelių, gatvių, aikščių tvarkymo, priklausančių pastatų remonto, paminklų priežiūros, viešųjų paslaugų teikimo gyventojams. Šaukia gyventojų sueigas, teikia bendruomenių pastabas bei pasiūlymus savivaldybei. Seniūnijoms priskirtos laisvalaikio salės, jose organizuojami kultūriniai renginiai, šventės, gyventojų sueigos ir vykdomos kitos priemonės. Rengia seniūnijos metinio veiklos plano projektą ir šio plano įgyvendinimo ataskaitą, teikia juos svarstyti seniūnijos seniūnaičių išplėstinėje sueigoje.

**VALSTYBINIŲ (PERDUOTŲ SAVIVALDYBĖS) FUNKCIJŲ VYKDYMO PROGRAMA**

Vadovaujantis Vietos savivaldos įstatymo 7 straipsniu, įgyvendinamos valstybinės (perduotos savivaldybėms) funkcijos. Valstybinės funkcijos perduotos savivaldybėms atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais. Vietos savivaldos įstatyme yra išvardintos 36 valstybinės (perduotos savivaldybėms) funkcijos, tačiau seniūnijoje realiai iš valstybės biudžeto specialios dotacijos forma finansuojamos šios funkcijos: įstatymų priskirtų registrų tvarkymas ir duomenų teikimas valstybės registrams; savivaldybei priskirtos žemės ir kito valstybės turto valdymas, naudojimas ir disponavimas juo patikėjimo teise; dalyvavimas rengiant ir įgyvendinant darbo rinkos politikos priemones bei gyventojų užimtumo problemas, vaikų ir jaunimo teisių apsauga, žemės ūkio funkcijų vykdymas, gyvenamosios vietos deklaravimo duomenų ir gyvenamosios vietos neturinčių asmenų apskaitos duomenų tvarkymas.

**KULTŪROS UGDYMO IR ETNOKULTŪROS PUOSELĖJIMO PROGRAMA**

 Šilalės rajono savivaldybė siekia efektyviai organizuoti kultūrinę veiklą rajone, optimizuoti kultūros paslaugas teikiančių įstaigų veiklą, atskleisti rajono kultūrinį savitumą, siekiant užtikrinti proporcingą paslaugų suteikimą tiek vyrams, tiek moterims, kad renginiuose dalyvautų, ne mažiau, kaip 30 proc. vienos lyties asmenų. Seniūnija taip pat prisideda prie kultūrinės veiklos. Šventės suburia žmones bendrystei. Tradiciniais tapo valstybinių švenčių minėjimai, motinos, tėvo, dienos paminėjimas, vasaros šventė, eglutės įžiebimo šventė, seniūnijos padėkos vakaras, kalėdinė eglutė mažiesiems seniūnijos gyventojams**,** gražiausiai tvarkomų sodybų apžiūra.

Seniūnija skatina bendruomenę aktyviai dalyvauti kultūriniame gyvenime, domėtis ne tik krašto kultūra, bet ir istorija, puoselėti ją ir išsaugoti ateities kartoms.

**SOCIALINĖS APSAUGOS PLĖTOJIMO PROGRAMA**

Didkiemio seniūniją aptarnauja Šilalės kaimiškosios seniūnijos socialinė darbuotoja. Ji teikia socialines paslaugas` socialiai pažeidžiamiems seniūnijos gyventojams ugdydama gebėjimus ir galimybes savarankiškai spręsti savo socialines problemas, integruoja socialinės rizikos asmenis, šeimas ir vaikus bei senyvo amžiaus seniūnijos gyventojus į visuomenę, padeda įveikti socialinę atskirtį.

Įgyvendinantšį tikslą vykdomi uždaviniai: organizuoti pagal turimas galimybes seniūnijos socialinį darbą, vykdant seniūnijai teisės aktais priskirtas funkcijas. Remti šeimas, auginančias mokyklinio amžiaus vaikus, siekiant, kad vaikams, augantiems mažas pajamas gaunančiose šeimose, būtų sudarytos palankesnės sąlygos jų ugdymui bendrojo lavinimo mokyklose. (Valstybės biudžeto specialioji tikslinė dotacija Lietuvos Respublikos socialinės paramos mokiniams įstatymo įgyvendinimui). Didkiemio seniūnijos šeimoms, kurios patiria socialinę riziką, paslaugas teikia Šilalės rajono socialinių paslaugų namų socialinė darbuotoja.

**Vienkartinių ir tikslinių pašalpų skyrimas – 900,00 eurų.**

**KOMUNALINIO ŪKIO IR TURTO PROGRAMA**

Programa skirta vykdyti komunalinių objektų priežiūros darbus, tai yra sanitarinį valymą, gatvių apšvietimą, kapinių priežiūrą, skverų, želdinių priežiūrą, aikščių tvarkymą, Didkiemio kaimo gyvenvietės tvarkymą.

Vykdant programą siekiama remontuoti, prižiūrėti gyvenamųjų vietų infrastruktūros objektus.

**KELIŲ PRIEŽIŪROS IR PLĖTROS PROGRAMA**

Šiais metais už kelių plėtros programos lėšas ir savivaldybės biudžeto lėšas bus valomas sniegas, gatvių danga barstoma smėliu. Taip pat gatvių su žvyro danga priežiūra: lyginimas, žvyro papildymas. Ir seniūnijos gatvių su asfaltbetonio danga priežiūra – duobių užtaisymas. Bei seniūnijos gatvių ženklinimas, eismo reguliavimo priemonių įrengimas (kelio ženklai).

**LĖŠOS PROGRAMŲ VYKDYMUI**

Lėšas programų vykdymui skiria Šilalės rajono savivaldybės taryba. Lėšos patvirtintos Šilalės rajono savivaldybės tarybos 2022 m. vasario 24 d. sprendimu Nr**.** T-23pagal programas:

**Savivaldybės funkcijų įgyvendinimo ir valdymo tobulinimo programa – 45045 eurai, iš jų:**

Seniūnijų finansinio, ūkinio bei materialinio aptarnavimo užtikrinimui – 42963 eurai;

Seniūnaičių ir kaimo bendruomenių pirmininkų veiklos rėmimas – 1000,00 eurų;

Savivaldybės administracijos ir seniūnijų veiklai reikalingo ilgalaikio turto įsigijimas – 700,00 eurų;

Savivaldybės administracijos seniūnijų darbuotojų įgūdžių ir kompetencijos gerinimas 200,00 eurų;

Seniūnijų finansinio, ūkinio bei materialinio aptarnavimo užtikrinimui (soc. būstų nuoma) 100,00 eurų;

Specialiųjų lėšų likutis 82,00 eurai.

**Kultūros ugdymo ir etnokultūros puoselėjimo programa – 2000 eurų, iš jų:**

Seniūnijos kultūros ir etnokultūros puoselėjimo programos vykdymui.

**Valstybinių (perduotų savivaldybėms) funkcijų vykdymo programa – 2234 eurai, iš jų:**

Gyvenamosios vietos deklaravimas – 235,00 eurai;

Bendri darbo reikalai, darbo politikos formavimas ir įgyvendinimas (darbo užimtumo programa ) – 0,0 0 Eurų;

Socialinės pašalpos pinigais arba natūra mirusiojo artimiesiems (mirties atveju) – 1919,00 eurų;

Kitos socialinės paramos išmokos – 80,00 eurų.

**Komunalinio ūkio ir turto programa – 25617 eurų, iš jų:**

Atliekų išvežimas iš kapinių ir bendrojo naudojimo teritorijų – 1200,00 eurų;

Gatvių priežiūra žiemos metu – 1000,00 eurų;

Gėlynų įrengimas ir priežiūra 300,00 eurų;

**Rajono gatvių apšvietimo užtikrinimas – 11578 eurai, iš jų:**

Darbo užmokestis 9924,00 eurai, „Sodra“ ؘ– 154,00 eurai, gatvių apšvietimas 1500,00 eurų.

**Kapinių teritorijų priežiūra rajono seniūnijose (veikiančių ir neveikiančių kapinių**) – **5339 eurai**.

Iš jų darbo užmokestis 4962,00 eurai, „Sodra“ 77,00 eurai, vanduo kapinėse 300,00 eurų.

 **Asfaltbetonio dangų paprastasis remontas mieste ir kaimiškose seniūnijose** – 6500 eurų.

 Iš jų krepšinio aikštelės išasfaltavimas – 6000 eurų ir šaltojo asfalto dubėms taisyti įsigijimui 500, 00 eurų.

 **Kūno kultūros ir sporto programa - 300 eurų, iš jų:**

Seniūnijų sporto varžybų ir stovyklų organizavimas, inventoriaus įsigijimas.

**VERTINIMO KRITERIJAI**

2022 m. Didkiemio seniūnijos veiklos plano vertinimo kriterijai yra: operatyvus, kokybiškas, dėmesingas gyventojų (klientų) aptarnavimas, šeimų, įtrauktų į socialinės rizikos sąrašus, skaičiaus stabilizavimas, skirtų asignavimų efektyvus, ekonomiškas ir tikslingas panaudojimas, kokybiškas seniūnijos bendrųjų teritorijų švaros ir tvarkos užtikrinimas.

**IŠVADOS**

Šis seniūnijos veiklos planas atspindi seniūnijos kasdienius, neatidėliotinus poreikius artimoje perspektyvoje. Tai optimalus seniūnijos poreikių ir problemų iškėlimo planas – projektas.

\_\_\_\_\_\_\_\_\_\_\_\_\_\_\_\_

PRITARTA

Seniūnaičių sueigos

2022-03-08 protokolu Nr. D3-2